CELEX: 32021D1843
Language: fi
Date: 2021-10-15 00:00:00
Title: Neuvoston päätös (EU) 2021/1843, annettu 15 päivänä lokakuuta 2021, kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen

21.10.2021   
               
               
                  FI
               
               
                  Euroopan unionin virallinen lehti
               
               
                  L 373/90
               
            
         NEUVOSTON PÄÄTÖS (EU) 2021/1843,
         annettu 15 päivänä lokakuuta 2021,
         kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki neuvoston päätöksellä 92/580/ETY (1) Vuoden 1992 kansainvälinen sokerisopimuksen (2), jäljempänä ’sopimus’, joka tuli voimaan 1 päivänä tammikuuta 1993. Sopimus tehtiin kolmeksi vuodeksi eli 31 päivään joulukuuta 1995 saakka.
                  
               
                     (2)
                  
                  
                     Sopimuksen 3 artiklan nojalla perustettu kansainvälinen sokerineuvosto, jäljempänä ’ISC’, voi sopimuksen 45 artiklan 2 kohdan nojalla jatkaa määräenemmistöllä yleissopimuksen voimassaoloa enintään kahdeksi vuodeksi kerrallaan. Sopimuksen voimassaoloa on sen tekemisen jälkeen pidennetty säännöllisin väliajoin kahdella vuodella. Viimeksi sopimuksen voimassaoloa jatkettiin ISC:n päätöksellä heinäkuussa 2019ja sopimus on nyt voimassa 31 päivään joulukuuta 2021.
                  
               
                     (3)
                  
                  
                     ISC:n on määrä päättää 26 päivänä marraskuuta 2021 pidettävässä 59. istunnossaan sopimuksen voimassaolon jatkamisesta kahdella vuodella eli 31 päivään joulukuuta 2023.
                  
               
                     (4)
                  
                  
                     On aiheellista määrittää ISC:n 59. istunnossa unionin puolesta otettava kanta, joka koskee sopimuksen voimassaolon jatkamista. Sopimuksen voimassaolon jatkaminen on unionin edun mukaista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisen sokerineuvoston 59. istunnossa unionin puolesta otettava kanta on äänestää sen puolesta, että vuoden 1992 kansainvälisen sokerisopimuksen voimassaoloa jatketaan kahdella vuodella eli 31 päivään joulukuuta 2023.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 15 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. CIGLER KRALJ
            
         
         
            (1)  Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).
         
            (2)  Vuoden 1992 kansainvälinen sokerisopimus (EUVL L 379, 23.12.1992, s. 15).